stanford-oval/wikipedia huggingface dataset:
בן אולדרידג'
ביוגרפיה

אולדרידג' נולד באקסטר שבדבון. אחרי שנים שהיה חבר בתיאטרון הלאומי לנוער, סיים אולדרידג' את לימודיו באקדמיה למוזיקה ולאמנויות הדרמה של לונדון בעזרת מענק לימודים מקרן ג'נסיס עבור שחקנים צעירים. הוא הפסיק את הלימודים כדי להופיע בסרט "Compulsion" של ITV לצדם של ריי וינסטון ופרמינדר נגרה.
ב-2008 שיחק אולדרידג' במיני-סדרה "The Devil's Whore" של ערוץ 4 בתפקיד הארי פנשו, בעלה של הדמות הראשית. באותה שנה הופיע אולדרידג' ברשימת "כוכבי המחר" של מגזין הקולנוע "Screen International". בנוסף לסדרות "First Light", "לואיס", הסרט "המטבח של סלייטר", ו"ורה", שיחק אולדרידג' בתפקיד דניאל פאריש בסדרת הדרמה התקופתית של BBC One "הדרך לקנדלפורד". ב-2011 לוהק אולדרידג' לתפקיד ראשי בפיילוט של הסדרה "Heavenly" ברשת The CW. בהמשך צילם בבלגרד סרט קצר בשם "Night" עם הבמאית איוואנה בוביק והצלם זוכה הפרסים ראין לי.
ב-2013 כיכב אולדרידג' בתיאטרון אלמיידה בהפקה של המחזמר "אמריקן פסיכו" בתפקיד פול אוון, לצדם של מאט סמית בתפקיד פטריק בייטמן, סוזאנה פילדינג בתפקיד אוולין ויליאמס, ג'ונתן ביילי בתפקיד טים פרייס, ולוסי ג'ונס בתפקיד ויקטוריה. המותחן המוזיקלי מציג ספר מאת רוברטו אגווירה-סקאסה המבוסס על רומן מאת ברט איסטון אליס, עם מילים ולחנים מאת דאנקן שיק. את ההצגה ביים רופרט גולד, והיא הוצגה בתיאטרון אלמיידה מ-3 בדצמבר 2013 עד 1 בפברואר 2014.
בספטמבר 2014 הצטרף אולדרידג' לסדרת דרמה של ה-BBC בשם "Our Girl" בתפקיד קפטן צ'ארלס ג'יימס.
בדצמבר 2014 החל' לשחק בסדרה "ממלכה" של רשת The CW בתפקיד המלך אנטואן דה בורבון.
אולדרידג' היה שותף להקמה של חברת ההפקה "In the Corner Productions". בסוף 2011 ביים פיילוט לקומדיה "Pet Shop Girls", אותה כתב והפיק יחד עם לוק נוריס, אד הנקוק וקירסטי וודוורד.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Compulsion | אלכס | סרט טלוויזיה |
| 2010 |  | First Light | בריאן קינגקאם | סרט טלוויזיה |
| 2010 | המטבח של סלייטר | Toast | סטיוארט | סרט טלוויזיה |
| 2012 |  | The Cricklewood Greats | ג'ו הייזלהרסט | סרט טלוויזיה |
| 2013 | איש המסילה | The Railway Man | מייק מופאט |  |
| 2018 |  | Paris Song | ג'ורג' גרשווין |  |
| 2023 | דפיקה בדלת | Knock at the Cabin | אריק |  |
| 2022 | אזהרת ספוילר | Spoiler Alert | קיט קאוון |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | The Devil's Whore | הארי פנשו | מיני-סדרה |
| 2009 | לואיס | Lewis | דניאל רטנברי | בפרק "The Point of Vanishing" |
| 2010–2011 | הדרך לקנדלפורד | Lark Rise to Candleford | דניאל פאריש | סדרת טלוויזיה |
| 2012 | ורה | Vera | אולי / אלכס ברטון | בפרק "Sandancers" |
| 2013 | פרמפייס | Pramface | מרקוס | בפרק "If You Cry, I'll Cry" |
| 2013 |  | The Bible | לוקאס | מיני-סדרה |
| 2014– |  | Our Girl | קפטן צ'ארלס ג'יימס | תפקיד ראשי |
| 2014–2015 | ממלכה | Reign | אנטואן דה בורבון | סדרת טלוויזיה (7 פרקים) |
| 2016 | פליבג | Fleabag | Arsehole Guy | סדרת טלוויזיה (4 פרקים) |
| 2019-הווה | פניוורת' | Pennyworth | תומאס ויין | תפקיד ראשי (2 עונות); 20 פרקים |
| 2021 | שני נהרות | The Long Call | מת'יו ואן | מיני-סדרה |
| 2024 |  | !Kite Man: Hell Yeah | ג'רמי קארנה | דיבוב; פרק: "Prison Break, Hell Yeah!" |
| שנה | שם | תפקיד | הערות |
| --- | --- | --- | --- |
| 2012 | The Secret World | סאיד | דיבוב |
תפקידים בתיאטרון

| שנה | שם | שם באנגלית | תפקיד | תיאטרון |
| --- | --- | --- | --- | --- |
|  |  | The White Devil | פלמינאו | LAMDA |
|  | אלקטרה | Electra | אורסטס | LAMDA |
|  |  | The Country Wife | מר הורנר | LAMDA |
|  | הדוד וניה | Uncle Vanya | וניה | LAMDA |
|  |  | Blue Remembered Hills | ג'ון | LAMDA |
| 2004 | האמן ומרגריטה | The Master and Margarita | פינסטריפ / דוקטור | ליריק האמרסמית' |
| 2005 |  | Antigone at Hell's Mouth | רותנקוף | תיאטרון ניהיי |
| 2006 |  | Fish and Company | טום | תיאטרון סוהו |
|  |  | Shelf Life | דן | אולד רד ליון |
| 2009 | רומיאו ויוליה | Romeo and Juliet | בנווליו | שייקספיר גלוב |
|  | גאווה ודעה קדומה | Pride and Prejudice | צ'ארלס בינגלי | סוניה פרידמן הפקות |
|  | שחקי אותה כמו בקהאם | Bend It Like Beckham | תפקידים שונים | סוניה פרידמן הפקות |
|  | הקינקס | The Kinks | פיט |  |
| 2013 |  | The Lyons | בריאן האצ'ינס | Menier Chocolate Factory |
| 2013 | פסיכופת אמריקאי | American Psycho | פול אוון | תיאטרון אלמיידה |
הערות שוליים

↑  "findmypast.co.uk". search.findmypast.co.uk. נבדק ב-2016-11-28.
↑  July, 10; 2008. "BEN ALDRIDGE".{{cite web}}:  תחזוקה - ציטוט: numeric names: authors list (link)
↑  "Genesis Foundation".
↑  "Lark Rise to Candleford - BBC One".
↑  "Our Girl - Captain James - BBC One".
↑  "THE NEW DANDIES".
↑  "American Psycho Cast". almeida.co.uk. Almeida Theatre. נבדק ב-7 באוקטובר 2013. {{cite web}}:  (עזרה)
| --- | --- |
בקרת זהויות :  GND: 1341721787  LCCN: no2016046943  MusicBrainz: 49c3ee87-0dfa-49f0-a2db-72db83c56cc5  NKC: xx0325634  VIAF: 21146095219200370350   WorldCat (עם VIAF): 21146095219200370350
ג'ון מולייני

| --- | --- |

 לידה:  26 באוגוסט 1982 (בן 42) ארצות הברית שיקגו, אילינוי, ארצות הברית 
 סוגה מועדפת:  קומדיה הבחנתית, קומדיית מערכונים, הומור סוריאליסטי 
 מדינה:  ארצות הברית 
 תקופת הפעילות:  מ-2004
 מקום לימודים:  אוניברסיטת ג'ורג'טאון (2004)  תיכון סנט איגניישוס 
 בן או בת זוג:  Annamarie Tendler (5 ביולי 2014–11 במאי 2021)  אוליביה מאן (יולי 2024–?)   אוליביה מאן (2021–יולי 2024) 
 צאצאים:  Malcolm Hiệp Mulaney 
 פרסים והוקרה:  פרס האמי לבידור בפריים‑טיים על מוזיקה ומילים מקוריות יוצאות מן הכלל (2011)  פרס איגוד התסריטאים של אמריקה לטלוויזיה: סדרת אירוח קומדיה-וראייטי (2009)  פרס פיבודי (2009)  פרס האמי לבידור בפריים-טיים על כתיבה יוצאת מן הכלל לספיישל וראייטי (2018)  פרס איגוד התסריטאים של אמריקה לטלוויזיה: סדרת אירוח קומדיה-וראייטי (2010) 
 http://www.johnmulaney.com
 פרופיל ב-IMDb
 
ג'ון אדמונד מולייני (באנגלית: John Edmund Mulaney;‏ נולד ב-26 באוגוסט 1982) הוא סטנדאפיסט, שחקן, תסריטאי ומפיק אמריקאי. מוכר בעיקר בשל תפקידו ככותב בתוכנית המערכונים "סאטרדיי נייט לייב". סך הכל קיבל 18 מועמדויות לפרס אמי על עבודתו כשחקן ותסריטאי וזכה מתוכם בשניים.
ביוגרפיה

ג'ון אדמונד מולייני נולד ב-26 באוגוסט 1982 בשיקגו, אילינוי. הוריו הם, אלן סטנטון מולייני, פרופסורית בחוג למשפטים באוניברסיטת נורת'ווסטרן, וצ'ארלס "צ'יפ" מולייני ג'וניור, עורך דין ושותף בחברת עורכי הדין "Skadden, Arps, Slate, Meagher & Flom". סבא וסבתא שלו מצד אביו הם ממוצא אירי-קתולי. סבא רבא שלו מצד אימו, ג'ורג' ג'יי בייטס, היה ראש העיר של סיילם, מסצ'וסטס שהיה גם חבר קונגרס מטעם המדינה. אח של סבא שלו מצד אימו, וילאים ה. בייטס, היה נציג בית הנבחרים של ארצות הברית.
הוריו של מולאני למדו באוניברסיטת ג'ורג'טאון ובבית הספר למשפטים של אוניברסיטת ייל. הם למדו בג'ורג'טאון ובייל במקביל עם נשיא העתידי ביל קלינטון; מולייני טוען שפגש את קלינטון ב-1992. הוא השלישי מתוך חמישה ילדים. יש לו שתי אחיות ושני אחים, שאחד מהם מת בינקותו כאשר מולייני היה בן ארבע.
מצפייה באורח החיים של הדמות ריקי ריקרדו בתוכנית "לוסי אהובתי", מולייני הבין שהוא רוצה להיכנס לעסקי השעשועים בגיל חמש. בגיל שבע, הוא היה חבר בקבוצת מערכונים לילדים משיקגו בשם "The Rugrats". בעקבות כך, הייתה למולייני הזדמנות לעבור אודישן לתפקיד של הילד קווין בסרט "שכחו אותי בבית", אך הוריו סירבו. בחטיבת הביניים, הוא למד בבית הספר סנט קלמנט. בגיל ארבע עשרה, הוא שיחק את התפקיד של וואלי וב בהפקה של המחזה "העיירה שלנו".
הוא למד במכינה של מכללת סנט איגנטיוס בשיקגו, שם סיים את לימודיו בשנת 2000. לאחר מכן נרשם מולייני לאוניברסיטת ג'ורג'טאון, איפה שלמדו הוריו, שם סיים לימודי תואר ראשון באנגלית עם התמחות בתאולוגיה. הוא הצטרף לקבוצת האלתור של האוניברסיטה, ופגש שם את ניק קרול ומייק בירביליה מאוחר יותר הוא הצטרף לבירביליה לסיבוב ההופעות שלו בסטנד-אפ, שמולייני אמר מאוחר יותר כי זה עזר לו להתגבר על פחד הבמה שלו.
קריירה

בשנת 2008 הצטרף לצוות הכותבים של תוכנית המערכונים המצליחה "סאטרדיי נייט לייב" בעונתה ה-34; עד העונה ה-37 במספר ששודרה בעונת השידורים של 2011-2012. מולייני שימש גם כמפיק ראשי של עונה 37, ושב מדי פעם לכתוב לתוכנית בעונות 38, 40, 43, 44 ו-45.
הוא היה היוצר והכוכב של קומדיית המצבים "מולייני" ששודר בבכורה ב-5 באוקטובר 2014 ברשת פוקס ובוטלה לאחר עונה אחת.
מולייני השתתף כסטנדאפיסט במשדר המיוחד "ג'ון מולייני: קיד גורג'ס ברדיו סיטי" עליו הוא זכה בפרס אמי לבידור בפריים טיים לכתיבה יוצאת מן הכלל לספיישל וראייטי בשנת 2018. מולייני הופיע גם כדמות בשם ג'ורג' סנט ג'יילנד בצמד קומי עם ניק קרול בפודקאסט ששודר בין 4 באפריל ל-24 במאי 2020.
הוא מוכר גם בזכות תפקיד הדיבוב שלו בתור אנדרו גלוברמאן בתוכנית האנימציה של נטפליקס, "פה גדול". תפקיד הבכורה הקולנועי שלו היה כמדבב דמותו של ספיידרמן בסרט האנימציה זוכה פרס האוסקר, "ספיידרמן: ממד העכביש".
בספטמבר 2024, הוכרז שמולייני ינחה את התוכנית "סאטרדיי נייט לייב" ב-2 בנובמבר, יחד עם הזמרת צ'אפל רואן כאורחת מוזיקלית. באוקטובר 2024, מולייני הצטרף לעונה השנייה של הסדרה "פוקר פייס" ככוכב אורח. פרטים לגבי הדמות שהוא יגלם נשמרים בסוד.
חיים אישיים

מולייני גדל כקתולי. בראיון שערך עם מארק מרון בפודקאסט ב-2017, מולייני הצהיר שהוא מאמין באלוהים. הסביר כי דעותיו הדתיות מתאימות יותר לתאולוגיה היהודית ולא עם החינוך הקתולי של הוריו.
ב-5 ביולי 2014, מולייני נישא למאפרת אנמארי טנדלר. את טקס חתונתם ערך חברו דן לוי בניו יורק. הפרידה שלהם פורסמה במאי 2021, ובאותו חודש דווח כי מולייני החל מערכת יחסים עם השחקנית אוליביה מאן. מולייני הגיש בקשה לגירושין ביולי אותה שנה והשניים התגרשו סופית בינואר 2022. בספטמבר 2021, מולייני הודיע שהוא ומאן מצפים לילד. בנם הבכור נולד ב-24 בנובמבר 2021.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2018 | ספיידרמן: ממד העכביש | ספיידר-האם | דיבוב |
| 2022 | צ'יפ ודייל: יחידת הצלה | צ'יפ | דיבוב |
| 2022 | החתול של שרק 2: משאלה אחת ודי | ג'ק הורנר "הגדול" | דיבוב |
| 2023 | ג'ון מולייני: בייבי ג'יי | — | ספיישל סטאנד-אפ  זוכה פרס אמי האמנותי לכתיבה הטובה ביותר בספיישל וראייטי (2024) |
| 2026 | ספיידרמן: מעבר לממדי העכביש (אנ') | ספיידר-האם | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | Human Giant | דמויות שונות | פרק: |
| 2014-2008, 2020-2018 (כתסריטאי) 2010-2009, 2018, 2024 (כשחקן) | סאטרדיי נייט לייב | דמויות שונות | תסריטאי (עונות 37-34) גם מפיק ראשי (עונה 37) גם שחקן (5 פרקים) |
| 2009 | Important Things with Demetri Martin | ברט ירוק/דמויות שונות | 2 פרקים גם תסריטאי 7 פרקים |
| 2010 | Ugly Americans | טוני / מדריך העולם הגדול | דיבוב; 2 פרקים |
| 2010 | Mayne Street | דילן | 6 פרקים |
| 2012 | John Mulaney: New in Town | — | מופע סטנד-אפ |
| 2015-2013 | קרול שואו | ג'ורג' סנט גיגלנד | 11 פרקים |
| 2015-2014 | מולייני | ג'ון מולייני | תפקיד ראשי; 13 פרקים גם יוצר, תסריטאי ומפיק בפועל |
| 2016-2015 | המופע של ג'ים גפיגן | עצמו / דמויות שונות | 4 פרקים |
| 2016-2015 | לייט נייט עם סת' מאיירס | ג'ורג' סנט גיגלנד | 2 פרקים |
| 2015, 2019 | דוקומנטרי עכשיו! | סימון סוייר / מראיין | 2 פרקים גם תסריטאי 6 פרקים |
| 2015 | ג'ון מולייני: נסיך הקמבק | — | מופע סטנד-אפ של נטפליקס |
| 2016 | ליידי דייניימט | ג'יימס ארל ג'יימס | פרק: "Pilot" |
| 2016 | Comedy Bang! Bang! | ג'ורג' סנט גיגלנד | פרק: "The Lonely Island Wear Dark Pants and Eyeglasses" |
| 2016 | מאיה ומרטי | — | תסריטאי 6 פרקים |
| 2016 | אנשים קשים | ססיל ג'לפורד | פרק: "Unplugged" |
| 2016 | קונאן | ג'ורג' סנט גיגלנד | פרק: "Tracy Morgan" |
| 2016 | Nothin's Easy | בריאן | 3 פרקים; סדרת רשת |
| 2017 | טקס פרסי אינדיפנדנט ספיריט ה-32 | מנחה | יחד עם ניק קרול |
| 2017 | 'או, הלו' בברודוויי | ג'ורג' סנט גיגלנד | ספיישל של נטפליקס |
| 2017-הווה | פה גדול | אנדרו גלוברמן / מינט / דמויות שונות | דיבוב; 51 פרקים |
| 2018 | טקס פרסי אינדיפנדנט ספיריט ה-33 | מנחה | יחד עם ניק קרול |
| 2018 | פורטלנדיה | ג'ורג' סנט גיגלנד | פרק: "Peter Follows P!nk" |
| 2018 | ג'ון מולייני: קיד גורג'ס ברדיו סיטי | — | מופע סטנד-אפ בנטפליקס |
| 2018 | אנימלס | אולאפור / מקרל | דיבוב; פרק: "Pigeons" |
| 2019-2018 | נופל וקם | עצמו | 2 פרקים |
| 2019 | דיקנסון | הנרי דייוויד ת'ורו | 2 פרקים |
| 2019 | ג'ון מולייני וחבורת שקיות האוכל | — | מופע סטנד-אפ בנטפליקס |
| 2019, 2021 | משפחת סימפסון | וורבורת'ון פארקר | דיבוב; 2 פרקים |
| 2020 | לייט נייט עם סת' מאיירס | — | תסריטאי פרק אחד |
פרסים ומועמדויות

פרס האמי לבידור בפריים‑טיים על מוזיקה ומילים מקוריות יוצאות מן הכלל (2011)
פרס איגוד התסריטאים של אמריקה לטלוויזיה: סדרת אירוח קומדיה-וראייטי (2009)
פרס פיבודי (2009)
פרס האמי לבידור בפריים-טיים על כתיבה יוצאת מן הכלל לספיישל וראייטי (2018)
פרס איגוד התסריטאים של אמריקה לטלוויזיה: סדרת אירוח קומדיה-וראייטי (2010)
הערות שוליים

↑  "John Mulaney". TVGuide.com. אורכב מ-המקור ב-26 ביולי 2015. {{cite web}}:  (עזרה)
↑  Holson, Laura M. (4 בינואר 2013). "The Family Franchise". הניו יורק טיימס. נבדק ב-6 בינואר 2013. {{cite news}}:  (עזרה)
↑  "John Mulaney biodata". TV Guide. נבדק ב-12 בפברואר 2013. {{cite web}}:  (עזרה)
↑  Swartz, Anna (18 בספטמבר 2018). "Emmys 2018: John Mulaney wins for outstanding writing for variety special". Mic (באנגלית). נבדק ב-18 בספטמבר 2018. {{cite news}}:  (עזרה)
↑  "'Big Mouth' Season 1 Voice Cast: A Visual Guide To The Adult Voices Behind The Tweens". IndieWire. נבדק ב-25 באפריל 2020. {{cite web}}:  (עזרה)
↑  "The 'Spider-Man: Into The Spider-Verse' Voice Cast Is Crawling With Huge Stars". Bustle. נבדק ב-25 באפריל 2020. {{cite web}}:  (עזרה)
↑  "Oscars: 'Spider-Man: Into the Spider-Verse' Wins Best Animated Feature". Variety. נבדק ב-25 באפריל 2020. {{cite web}}:  (עזרה)
↑  Ethan Shanfeld, ‘SNL’ Sets Season 50 Hosts Ariana Grande, John Mulaney, Michael Keaton and More — Plus Billie Eilish, Chappell Roan as Musical Guests, Variety, ‏2024-09-18 (באנגלית אמריקאית)
↑  Rosy Cordero, John Mulaney, Ego Nwodim & Sam Richardson Join Peacock’s ‘Poker Face’ Season 2 As Guest Stars, Deadline, ‏2024-10-14 (באנגלית אמריקאית)
↑  "WTF with Marc Maron". YouTube. נבדק ב-3 בינואר 2021. {{cite web}}:  (עזרה)
↑  Olivia Munn and John Mulaney's Relationship Timeline, Us Weekly, ‏2021-09-10 (באנגלית אמריקאית)
↑  Lisa Respers France CNN, John Mulaney announces Olivia Munn pregnancy, CNN
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Peter White, Peter White, John Mulaney Joins ‘Late Night With Seth Meyers’ As Staff Writer, Deadline, ‏14 בנובמבר 2020 (באנגלית)
| --- | --- |
בקרת זהויות :  ISNI: 0000 0003 7144 6969  LCCN: n2012039169  MusicBrainz: c2159cf3-40a5-4215-a30b-a952ac3f8aca  Trove: 1590291  VIAF: 251107882   WorldCat (עם VIAF): 251107882
שפייכרשטאדט

שפייכרשטאדט (בגרמנית: Speicherstadt, מילולית: "עיר המחסנים", במשמעות "אזור המחסנים") הוא אזור אחסנה הנמצא בעיר המבורג שבגרמניה והוא אזור האחסנה הגדול בעולם שבנייניו ניצבים על יסודות עץ, במקרה זה עצי אלון. האזור שוכן בנמל המבורג שברובע האפנסיטי (HafenCity) ונבנה בין השנים 1883–1927. אורכו של השפייכרשטאדט הוא 1.5 ק"מ והוא שזור בתעלות הטענה.
האזור נבנה כאזור סחר חופשי להעברת מטענים ללא תשלום מכס. החל משנת 2009 נמצא אזור האחסנה וסביבתו בתנופת שיפוצים. ב-5 ביולי 2015 הוכרז האזור כאתר מורשת עולמי על ידי אונסק"ו.
היסטוריה

מאז 1815 הייתה העיר העצמאית והריבונית של המבורג חברה בקונפדרציה הגרמנית, איחוד של ארצות מרכז אירופה שנוצר במסגרת קונגרס וינה, אך לא חברה באיחוד המכס הגרמני. עם הקמתה של הקיסרות הגרמנית ב-1871, לא יכלה המבורג עוד להיות גם אזור סחר חופשי וגם חלק מהקיסרות הגרמנית. על פי ההסכמים של 1888 הפכה המבורג להיות חלק מאזור המכס הגרמני והוקם בה נמל חופשי.
ב-1883 החלה הריסתו של אזור קרוויידר והיה צורך לפנות יותר מ-20,000 איש ממקום מגוריהם. בין השנים 1885 – 1888 החל להיבנות החלק הראשון של אזור האחסנה והבנייה נוהלה על ידי "חברת האחסנה של הנמל החופשי" (Freihafen-Lagerhaus-Gesellschaft), שקדמה ל"חברת הנמל והלוגיסטיקה של המבורג" (Hamburger Hafen und Logistik AG – HHLA).
במלחמת העולם השנייה נהרס כ-50% משטח השפייכרשטאדט בהפצצות בעלות הברית. כמה מהמבנים שנחרבו לחלוטין לא נבנו מחדש וכיום הם מהווים את שטחו של "מרכז הסחר ההנזאי" (HTC).
ב-1991 הוכנס האזור לרשימת אתרי המורשת המוגנים של המבורג ומאז 2008 הוא מהווה חלק מרובע האפנסיטי. בניסיון להחיות מחדש את אזור העיר הפנימית, יזמה ממשלת המבורג את פיתוחו של אזור האפנסיטי, כמו למשל בניית "האולם הפילהרמוני של האלבה" (Elbphilharmonie).
אדריכלות

המחסנים נבנו עם מבני תמך שונים, אך המהנדס אנדריאס מאייר יצר שכבה חיצונית של לבנים אדומות בסגנון התחייה הגותית, שזורה במגדלים, גומחות ועיטורי טרקוטה מזוגגים. המחסנים מצויים בבניינים בני 7–10 קומות, עם כניסות מהיבשה ומתעלות שירות. אחד מהמחסנים הישנים ביותר הוא ה-Kaispeicher B, המשמש כיום כמשכן למוזיאון הימי הבינלאומי של המבורג.
שימוש

השפייכרשטאדט מהווה כיום אטרקציה תיירותית בהמבורג. במקום פועלים כמה מוזיאונים, כגון מוזיאון המכס הגרמני, ארץ הפלאות המיניאטורית (Miniatur Wunderland, דגם רכבת), "הצינוק של המבורג" (Hamburg Dungeon), והמוזיאון האפגני.
המבנים משמשים גם כמחסנים. נכון ל-2005 עברו בשפייכרשטאדט שליש מתוצרת השטיחים העולמית, וסחורות נוספות, כגון קקאו, קפה, תה, תבלינים, ציוד ימי, ומוצרי אלקטרוניקה.
גלריה

מראה מן האוויר של השפייכרשטאדט
חזית אחד הבניינים
בניין עיריית הנמל (Hafenrathaus)
ויולה ויין

| --- | --- |

 לידה:  18 ביוני 1946 (בת 78) פוזנן, רפובליקת פולין 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  פולנית, עברית 
 
ויולה ויין (בפולנית: Viola Wein; נולדה ב-18 ביוני 1946) היא סופרת ומתרגמת ישראלית הכותבת בשפה הפולנית ומתרגמת שירה עברית לפולנית.
ביוגרפיה

ויולה ויין נולדה בפוזנאן, פולין. היא למדה שנתיים באקדמיה למוזיקה בוורשה, אך לימודיה הופסקו עקב עלייתה לישראל עם משפחתה ב-1968. אביה, אברהם ויין (2018-1917), היה בארץ היסטוריון ביד ושם (מעורכי "פנקס הקהילות").לאחר שסיימה לימודי מוזיקולוגיה באוניברסיטה העברית, עסקה בהוראת פסנתר ומילאה תפקידים שבמסגרתם פעלה לקידום התרבות הפולנית בארץ.
ויולה ויין מתגוררת בירושלים, נשואה, אם לשלושה ילדים וסבתא לארבעה נכדים. בנה הצעיר, יאיר אלבג, הוא מלחין של מוזיקה לסרטים.
אחיה, יוסי ויין (2015-1947), היה צלם קולנוע ומפיק סרטים מוערך.
יצירתה

רוב כתיבתה של ויולה ויין שייכת לסוגת הסיפורת. רבים מסיפוריה נעים בין המציאות העכשווית בישראל לבין עבר שנחווה בפולין. כתיבתה מתאפיינת בחריפות ובהסרת מסכות. חלקים מיצירתה תורגמו לעברית. סיפורים אחדים הופיעו בכתבי עת ישראליים. ב-1996 זכה ספרה Mezalians בפרס קרן התרבות הפולנית (Fundacja Kultury).
ויולה ויין עוסקת גם בתרגום שירה ופרוזה מעברית לפולנית.
יצירתה > רומנים וקובצי סיפורים

Mezalians. Olsztyn: ODN, 1996 - (מזליאנס, בתרגום העברי: שבילים בקמח); זוכה פרס קרן התרבות הפולנית לשנת 1996
Rachmunes . Warszawa: Wydawnictwo Sic!, 2005 - (רחמוּנֶס, ביידיש: רחמים)
Jerozolimskie morze. Warszawa: Zysk i S-ka, 2011 - (ים ירושלים)
Kieliszek chleba. Lublin: Werset, 2018 - (כוסית לחם)
יצירתה > ספריה שתורגמו לעברית

שבילים בקמח, מפולנית: ענת זיידמן, הוצאת קרן, 2005
סיפורים שפורסמו בכתבי עת עבריים
החובש,שבו, גיליון 30, 2015
הלקוח,שבו, גיליון 31, 2017, מפולנית: עוזי ומינה פריידקין
יצירתה > תרגומיה מעברית לפולנית

שלושה ספרי שירה מאת יונתן ברקאי: (Pastoralna atmosfera cmentarzy” (2011), "Morderczy wizerunek” (2013), "Zatracona metropolia" (2013"
ספרי שירה מאת יגאל בן אריה
צלילה

ערך זה עוסק בשהייה מתחת לפני המים. אם התכוונתם למשמעות אחרת, ראו .
צולל במערכת נשימה פתוחה
דגל קוד בינלאומי של האות A, מונף על כלי שיט שהוריד צולל
צלילה היא שהייה מתחת לפני המים עם או בלי ציוד צלילה. העוסק בצלילה קרוי צולל, אמודאי או איש צפרדע.
היסטוריה

הצוללים הראשונים עסקו בשליית חפצים מספינות טבועות. ידוע על לוחות תשלומים לצוללים כבר בשנת 300 לפנה"ס. אמצעי העזר היחידים שהיו בשימוש בתקופה זו הם אבנים ששימשו כמשקולות והקלו על שקיעת הצולל. הצולל יכול היה לשהות מתחת למים דקות מעטות בלבד – רק למשך הזמן בו יכול היה לעצור את נשימתו. צלילה זו נקראת גם "צלילה חופשית" ועד היום היא משמשת שולי פנינים ואף מהווה ספורט ימי אתגרי.
אריסטו מייחס לאלכסנדר הגדול פיתוח של פעמון צלילה פשוט העשוי מזכוכית, בזמן המצור על צור.
פיתוח דומה נעשה בסין סביב 200 לפני הספירה.
התקדמות משמעותית בתחום הצלילה נעשתה במאה ה-19, שבה הומצאו אמצעים חדשים לצלילה: הפעמון והחליפה.
היסטוריה > פעמון

פעמון צלילה היא שיטה שממנה התפתח מאוחר יותר "פוד הצלילה". כלי אטום גדול בצורת פעמון מושקע במים כאשר תחתיתו פתוחה. כשצולל או חבורת צוללים נמצאת בתוכו. האוויר הכלוא בתוכו היה מאפשר לצוללים לנשום. משמש לצלילה באספקת שטח.
היסטוריה > חליפה

את החליפה פיתח המהנדס הגרמני אוגוסטוס זיבה ב-1830. מתוך חליפה זו התפתחה חליפת הצלילה המודרנית של היום. החליפה הייתה עשויה גומי מסוג ניאופרן עטוף בשתי שכבות בד שכיסה את רוב גוף האמודאי (למעט כפות הידיים, כפות הרגליים והראש). שולי החליפה היו מהודקים לגוף כדי למנוע חדירת מים. סוליות הנעליים היו עשויות עופרת כדי להגביר יציבות.
על החזה והגב היו משקולות שסייעו לאמודאי לשקוע. על ראשו הייתה קסדה עגולה סגורה הרמטית אשר הכילה את כל הראש ונסגרה בצוואר. הקסדה הייתה עשויה מברזל, נחושת או פליז ומזכוכית שאפשרה לאמודאי לראות. מתוך הקסדה יצא צינור אוויר אל פני השטח, בדרך כלל אל ספינה, ודרכו הוזרם אוויר בלחץ שאפשר לאמודאי לנשום. לצינור הייתה גם סגולה "טלפונית". דרכו התאפשר לאמודאי לדבר עם אנשי הספינה ועם הצוללים שלצידו.
בעזרת החליפה הצוללים שומרים על חום גופם מתחת למים.
היסטוריה > מכל צלילה

אבי הצלילה המודרנית והצילום התת-מימי הוא לוטננט קולונל (מקביל לדרגת סגן-אלוף) ז'אק-איב קוסטו. קוסטו ערך בשנות ה-30 וה-40 ניסויים בצלילה במים רדודים עם מסיכות ושנורקל. הוא וחבריו פיתחו את מכל הצלילה הראשון שאיפשר לצלול לעומק מבלי להיות מחובר בצינור אל ספינה שמעל ופעילות תת-מימית משוחררת יותר.
במהלך מלחמת העולם השנייה פותחו מערכות נשימה סגורות, אשר מנעו הופעת בועות מסגירות על פני המים, וכך הקשו על גילויים ואיכונם של צוללנים. מערכת זו סללה את הדרך להופעתן של יחידות קומנדו ימי המורכבות מצוללים לוחמים. יחידות עילית אלו קיימות בצבאותיהן של רוב מדינות העולם, לרבות שייטת 13 בצה"ל.
היסטוריה > תא צלילה

בשנות ה-50 הוחלף הפעמון בתא צלילה סגור ומשוכלל אשר יכול להציף ולהשקיע את עצמו באמצעות מערכות הדומות למערכות הפועלות בצוללת. תא זה השתכלל עם השנים וכיום תאים אלה יכולים להגיע לעומק רב מאוד (קילומטרים) – טווח גדול בהרבה מזה שמסוגל לו צולל ללא תא. בתא נשמר לחץ נסבל. אילו היה שורר בו הלחץ שמחוץ לתא, היה גוף הצולל נמחץ. בתא ניתן לשהות אפילו שבועות.
תאי צלילה מוכרים גם בשמות כמו בתיספרה או בתיסקף. תאים אלו משמשים למחקר תת-ימי באזורים אשר צוללים לא יכולים להגיע אליהם בגלל עומקם.
צלילה כיום

צלילה מקצועית: צלילה למטרת ביצוע עבודות תת-מימיות.
צלילה כיום > צלילה באספקת שטח

צלילה באספקת שטח זו שיטה לצלילה בה מקור האוויר נמצא מעל פני המים (סירה/רציף/אסדה/חוף). אספקת האוויר מגיעה לקסדת הצולל דרך צינור טבור. על כל מהלך הצלילה מפקח ומנהל צולל בכיר היושב מעל פני המים. בין הצולל לצולל הבכיר ישנה מערכת תקשורת לדיבור ושמיעה בשני הצדדים. מטרת שיטה זו היא לביצוע עבודות צלילה מורכבות ומסובכות.
צלילה כיום > צלילה חופשית

צלילה חופשית מבוצעת ללא עזרי נשימה (כלומר אחסון האוויר הוא בריאות בלבד) וציוד הצולל הוא: סנפירים, מסיכה ולעיתים משקולות ושנורקל. הצולל שואף אוויר מלוא ריאותיו ויורד לעומק הרב ביותר שאליו הוא יכול להגיע ואז עולה. ספורט זה גם נחשב כספורט אתגרי, כאשר הצוללים המשתתפים בו מנסים להגיע לעומקים ומרחקים גדולים בצלילה יחידה אשר תימשך זמן רב ככל הניתן – כל זאת ללא עזרי נשימה.
ספורט זה בטוח יותר ממה שנראה להדיוט. מחקרים הוכיחו לאחרונה כי קיימת סכנת דקומפרסיה גם בצלילה חופשית. הסכנה הגדולה ביותר בספורט זה היא אובדן הכרה מתחת לפני המים (עלפון בצלילה חופשית מתרחש באופן כמעט בלעדי ב-15 המטרים הקרובים ביותר לפני המים בסיום הצלילה, עקב ירידה בלחץ החלקי של החמצן בריאותיו של הצולל ועל כן נקרא גם עילפון מים רדודים). 

הישג השיא בצלילה חופשית עומד כיום על הגעה לעומק העולה על 214 מטר וזמן החזקת נשימה של 11:35 דקות.
צלילה כיום > צלילת סקובה

צלילת הסקובה (SCUBA – ראשי תיבות של המונח self-contained underwater breathing apparatus, בתרגום לעברית: מנגנון עצמאי לנשימה מתחת למים) היא צלילה בעזרת מערכת המספקת אוויר לנשימה לצולל (ווסת צלילה). צלילה מסוג זה דורשת הכשרה בשימוש בציוד הצלילה.
צלילה בעזרת מכשירים רועשת למדי לצולל מתחת למים, בניגוד למה שנהוג לחשוב על "עולם הדממה". הבועות והאוויר העובר בווסת מקימים רעש רב יחסית.
סוגים של צלילת סקובה כוללים בעיקר:
צלילה ספורטיבית – למטרות הנאה.
צלילות טכניות:
צלילת מערות (המלאות במים באופן מלא או חלקי).
צלילה עמוקה (יותר עמוקה מ-30 מטרים בצלילה חובבנית, צלילה טכנית או צלילה עם אספקת אוויר מפני המים – בהתאמה).
צלילת קרח.
צלילה לספינות טבועות (נכנס גם בקטגוריית צלילה חובבנית).
צלילה צבאית – צלילה התקפית (קומנדו ימי), צלילה הגנתית (אבטחה מפני צוללי אויב) או לצורכי עבודות תת-מימיות.
צלילה מקצועית – בתור מקור פרנסה (לצורכי בנייה ותחזוקה תת-מימיים, צלילה במקורות מים רעילים והדרכות צלילה).
צלילה מדעית.
הצולל נושא עליו את כל הציוד הנדרש לצלילה. ציוד זה כולל:
מכל אוויר דחוס
חליפת צלילה
מאזן ציפה
משקולות
ווסת
סנפירים
מסיכה
שנורקל
נעלי צלילה (תלוי בסוג הסנפירים)
מד עומק
מחשב צלילה (לא חובה. עשוי להחליף את השעון ומד העומק)
בלילה – פנס צלילה
צלילה כיום > צלילת סקובה > עקרונות הצלילה הספורטיבית

אחד מעקרונות הצלילה העיקריים הוא השליטה בציפה. שליטה זו מושגת על ידי שינוי כמות האוויר בתוך גוף הצולל (בריאות) ועל גופו (במאזן הציפה). על ידי שינוי בכמות האוויר הצולל יכול להיות באחד משלושה מצבים:
ציפה שלילית: מצב בו הצולל שוקע.
ציפה חיובית: מצב בו הצולל עולה אל פני המים
ציפה נייטרלית: מצב בו הצולל שומר על מיקומו בעומק המים.
על הצולל להיות מסוגל להשיג את שלושתם במהלך הצלילה (כדי לשקוע, לשמור על עומק ולעלות לאחר מכן).